CELEX: 32008R0005
Language: bg
Date: 2008-01-04 00:00:00
Title: Регламент (ЕО) № 5/2008 на Комисията от 4 януари 2008 година за изменение на Регламент (ЕО) № 1282/2001 относно крайния срок за подаване на декларации за реколтата и за производството за пазарната 2007/2008 година

5.1.2008   
            
            
               BG
            
            
               Официален вестник на Европейския съюз
            
            
               L 3/12
            
         
      РЕГЛАМЕНТ (ЕО) № 5/2008 НА КОМИСИЯТА
   
   от 4 януари 2008 година
   за изменение на Регламент (ЕО) № 1282/2001 относно крайния срок за подаване на декларации за реколтата и за производството за пазарната 2007/2008 година
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1493/1999 на Съвета от 17 май 1999 година относно общата организация на пазара на вино (1), и по-специално член 73 от него,
   като има предвид, че:
   
               (1)
            
            
               Член 11, параграф 1 от Регламент (ЕО) № 1282/2001 на Комисията (2) предвижда производителите да подадат декларации за реколтата и производството най-късно до 10 декември с цел получаване на навременна информация за производството на вино в Общността.
            
         
               (2)
            
            
               В една от държавите-членки възникна проблем с натовареността в някои от информационните центрове, в които производителите подават въпросните декларации. Тези центрове нямат възможност да получат всички декларации преди крайния срок.
            
         
               (3)
            
            
               За справяне с това положение, което е извън отговорността на производителите, и за да се избегнат несправедливи санкции на производителите, е целесъобразно да им се предостави допълнителен срок за подаване на декларациите за реколтата и за производството.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет по виното,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 11, параграф 1 от Регламент (ЕО) № 1282/2001, за пазарната 2007/2008 година, декларациите, предвидени в членове 2 и 4 от същия регламент, могат да се подават до 31 януари 2008 г.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.
   Той се прилага от 10 декември 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 януари 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 179, 14.7.1999 г., стр. 1. Регламент, последно изменен с Регламент (ЕО) № 1791/2006 (ОВ L 363 от 20.12.2006 г., стр. 1).
   
      (2)  ОВ L 176, 29.6.2001 г., стр. 14.